PRIJEDLOG URBANISTIČKOG PLANA UREĐENJA „PRI SV. MAGDALENI I“


**ZA JAVNU RASPRAVU**

**SAŽETAK ZA JAVNOST**

Dio prostora je izgrađen ali mu je zatečena namjena protivna Generalnom urbanističkom planu Koprivnice („Glasnik Grada Koprivnice“ broj 4/08 i 7/14). Radi se o dijelu gospodarskog, proizvodnog kompleksa t.d. Igma d.o.o. Koprivnica koji se dijelom još uvijek koristi u funkciji djelatnosti trgovačkog društva.

U odnosu na Generalni urbanistički plan Koprivnice obuhvat Urbanističkog plana uređenja „Pri Sv. Magdaleni I“ je Odlukom o izradi Urbanističkog plana uređenja „Pri Sv. Magdaleni I“ („Glasnik Grada Koprivnice“ broj 1/17) proširen za površinu dijelova kontaktnih planiranih uličnih koridora koji s južne i istočne strane omeđuju planiranu zonu obuhvata prema Generalnom urbanističkom planu.


Obuhvat UPU je prikazan na kartografskim prikazima, a površina mu iznosi cca 3,8 ha.



Prikaz 1 Područje obuhvata UPU prema GUP-u Koprivnice

Sukladno članku 80. Zakona o prostornom uređenju („Narodne Novine“ broj 153/13 i 65/17) unutar područja obuhvata Urbanističkog plana uređenja „Pri Sv. Magdaleni“ utvrđuju se:

* građevne čestice namijenjene za građenje, odnosno uređenje površina javne namjene
* ostale građevne čestice
* drugi detaljni uvjeti korištenja i uređenja prostora, te građenja građevina.



Prikaz 2 Konceptualno rješenje uređenja prostora UPU

Osnovni koncept uređenja prostora predviđa:

* sve zatečene građevine unutar obuhvata UPU se predviđaju ukloniti u duljem vremenskom periodu
* pretežita nova građevna struktura se koncipira kao višestambena slobodnostojeća gradnja sa središnje lociranim zajedničkim parkovnim prostorom s površinom za igru djece
* manji dio površine, neposredno orijentiran na sjevernu obodnu ulicu, predviđa se za individualnu stambenu gradnju i to iz razloga moguće brže realizacije ovog poteza, uzevši također u obzir da je i sjeverni dio predmetne ulice, koji prostorno pripada četvrti „Pri Sv. Magdaleni“ već praktično izgrađen u tipologiji individualne stambene gradnje
* visina planirane građevne strukture je gradirana od niže prema višoj u smjeru juga
* veće miješanje sadržaja se predviđa uz istočno položenu ulicu (južni nastavak Ulice Dore Pejačević), pošto je GUP-om s druge strane iste ulice predviđeno lociranje javnih sadržaja
* prostorno rješenje osim obodnih ulica predviđa prometnu komunikaciju od sjeverne do južne obodne ulice na način da se komunikacija može graditi u dvije faze, te da se gradnja cjelokupne četvrti može također odvijati fazno kroz duži vremenski period
* obodni ulični koridori planiraju se povezati na mrežu ulica predviđenu sukladno Generalnom urbanističkom planu i na način da zadovolje minimalno uvjete za kategoriju prometnice predviđene GUP-om.

**Javni uvid** u prijedlog Urbanističkog plana uređenja „Pri Sv. Magdaleni I“ započinje dana **\_\_\_. \_\_\_. 2018. i traje do \_\_\_. \_\_\_. 2018.** godine, a može se u navedenom terminu izvršiti u prostorijama Grada Koprivnice, Zrinski trg 1, 48000 Koprivnica svakog radnog dana u vremenu od 7.00 do 15.00 sati i na web stranicama Grada Koprivnice [www.koprivnica.hr](http://www.koprivnica.hr).

**Javno izlaganje** prijedloga Urbanističkog plana uređenja „Pri Sv. Magdaleni I“ organizirat će se u prostorijama Grada Koprivnice, Zrinski trg 1, 48000 Koprivnica i to **\_\_\_.\_\_\_\_.2018. godine u \_\_\_\_ sati.**

Način sudjelovanja sudionika u javnoj raspravi:

* 1. Svi zainteresirani mogu sudjelovati u javnoj raspravi na sljedeće načine:
* imaju pravo pristupa na javni uvid u prijedlog predmetnog prostornog plana, tokom trajanja javnog uvida,
* mogu postavljati pitanja za vrijeme javnog izlaganja o predloženim rješenjima,
* mogu dati prijedloge i primjedbe u zapisnik o javnom izlaganju,
* mogu nositelju postupka uputiti pisana mišljenja, prijedloge i primjedbe zaključno sa **\_\_\_.\_\_\_\_.2018. godine** na adresu: Zrinski trg 1, 48000 Koprivnica, s naznakom “prilog javnoj raspravi” (prijedlozi i primjedbe koji nisu dostavljeni u roku i nisu čitko napisani ne moraju se uzeti u obzir u pripremi izvješća o javnoj raspravi)
* podnositelji trebaju na podnesku navesti adresu za dostavu odgovora.
  1. Javnopravna tijela koja su dala, odnosno trebala dati zahtjeve za izradu predmetnog prostornog plana, u javnoj raspravi sudjeluju davanjem mišljenja o prihvaćanju tih zahtjeva, odnosno mišljenja o primjeni posebnog propisa i/ili dokumenata koji je od utjecaja na prostorni plan. Krajnji rok za dostavu mišljenja javnopravnih tijela je **\_\_\_.\_\_\_\_.2018.**

**Grafički i tekstualni dijelovi prijedloga Urbanističkog plana uređenja „Pri Sv. Magdaleni I“ za javnu raspravu objavljeni su na web stranicama Grada Koprivnice** [**www.koprivnica.hr**](http://www.koprivnica.hr)**.**

za izrađivača UPU

Vesna Makovec, dipl.ing.arh.